Pta-egpaar in huis doodgeskietArgieffoto Kapt. Rheineth Motlana, woordvoerder van die polisie, het aan Maroela Media gesê een van die bure het skote uit die huis in Mainstraat hoor kom en die polisie ontbied. Die liggame van ŉ man en sy vrou is in die huis aangetref, albei met ŉ koeëlwond in die bors. Athlenda Mathe, woordvoerder van Netcare 911, het gesê paramedici is net ná 18:00 na die huis ontbied. Daar was niks wat hulle vir die egpaar kon doen nie en hulle is op die toneel dood verklaar. Motlana kon nie bevestig of daar enige tekens van inbraak by die huis was en of enigiets uit die huis gesteel is nie. Sy kon ook nie die egpaar se name bevestig nie. Sy het wel gesê twee sake van moord word ondersoek.